Nordjyllands Beredskab blev fredag formiddag kaldt til Uggerby å. En bil var blevet fundet i vandet. Da politiet ankom kunne de konstatere, at der ikke var nogen i bilen. Udfra bilens registreringsnummer kunne de finde frem til bilens ejer. Da de fik kontaktet ejeren, kunne han fortælle, at der blot havde været tale om et uheld og at ingen var kommet til skade ved uheldet. Det fortæller vagtchef ved Nordjyllands Politi Bruno Brix. Nordjyllands Beredskab fik efterfølgende fisket bilen op. Nordjyllands Politi gør ikke mere ved sagen, da de ikke har mistanke om, at der skulle være spiritus eller lignende indblandet i uheldet.

Referat:
En bil blev fredag formiddag fisket op af Uggerby å lidt syd for Sønderskov ved Hjørring.